6. ΑΣΤΥΝΟΜΙΚΗ ΔΙΑΤΑΞΗ υπ’ αριθ. 10 της 18 Δεκ. 1980/28 Ιαν. 1981 (ΦΕΚ  Β΄50) Περί όρων ιδρύσεως και λειτουργίας καταστημάτων πωλήσεως οινοπνευματωδών ποτών και κέντρων διασκεδάσεως. Θεσσαλονίκη, σήμερα την 21η του μηνός Νοεμβρίου του έτους 1980, ημέρα της εβδομάδος Παρασκευή, εμείς ο Διευθυντής της Αστυνομίας Θεσσαλονίκης, Ταξιάρχος ΤΡΥΠΗΣ Ιωάννης, έχοντας υπόψη τις διατάξεις:1) του άρθρ. 106 του Ν.Δ. 3365/1955 «περί Κώδικος Ελληνικής Χωροφυλακής» 2) των άρθρ. 368-370 του Β.Δ/τος της 22.3.1958 «περί κυρώσεως του Κανονισμού Υπηρεσίας Χωροφυλακής», 3) του Ν.ΔΕΘ «περί εργασίας γυναικών και ανηλίκων», 4) του Α.Ν. 2520/1940 «περί Υγειονομικών Διάταξεων», όπως έχει τροποποιηθεί και συμπληρωθεί, 5) του Π.Δ. 180/1979 «περί όρων ιδρύσεως και λειτουργίας καταστημάτων πωλήσεως οινοπνευματωδών ποτών και κέντρων διασκεδάσεως» και 6) του άρθρ. 162 του Β.Δ/τος της 15/17.5.56 «περί Κανονισμού Θεάτρων-Κινηματογράφων κ.λπ.», καθορίζουμε: Καταστήματα πωλήσεως οινοπνευματωδών ποτών και κέντρα διασκεδάσεως-Έννοια ΄Αρθρ.1.-Η έννοια των καταστημάτων πωλήσεως οινοπνευματωδών ποτών και κέντρων διασκεδάσεως προσδιορίζεται από το άρθρ. 1 του Π.Δ. 180/1979 και τις ισχύουσες, εκάστοτε, Αγορανομικές Διατάξεις. Πάντως στην έννοια των καταστημάτων αυτών δεν περιλαμβάνονται π.χ. τα εστιατόρια, μαγειρεία, ζυθεστιατόρια, καφενεία, παντοπωλεία, ζαχαροπλαστεία, οβελιστήρια. Όροι λειτουργίας Άρθρ.2.-1.Για την ίδρυση και λειτουργία κέντρου ή καταστήματος από τα αναφερόμενα στο άρθρ. 1 της παρούσης, απαιτείται άδεια, η οποία χορηγείται από τη Διεύθυνση Αστυνομίας Θεσσαλονίκης. 2.Η άδεια χορηγείται υπό τους όρους και περιορισμούς του Π.Δ. 180/1979, ως και των λοιπών ισχυουσών διατάξεων μετά προσκόμιση στο οικείο Αστυνομικό Τμήμα των δικαιολογητικών: α)Αιτήσεως του ενδιαφερομένου. β)Αποσπάσματος ποινικού μητρώου αυτού. γ)Οιουδήποτε εγγράφου, από το οποίο να αποδεικνύεται η κυριότης του αιτούντος ή η μίσθωση από αυτόν, του ακινήτου στο οποίο θα λειτουργήσει το κατάστημα ή το κέντρο διασκεδάσεως. δ)Βεβαιώσεως Οικονομικής Εφορίας, περί καταθέσεως δηλώσεως σύμφωνα με το άρθρ. 13 του Νόμ. 4045/1960. ε)Παραβόλου Δημοσίου Ταμείου. στ)Σχεδιαγράμματος του καταστήματος σε δύο αντίτυπα στο οποίο να φαίνεται σαφώς το εμβαδό, το ύψος και οι χώροι αυτού. ζ)Δύο προσφάτων φωτογραφιών. η)Βιβλιαρίου υγείας και  θ)Των προβλεπομένων ενσημοχαρτοσήμων. 3.α)Αν η αίθουσα του κέντρου διασκεδάσεως είναι χωρητικότητος κάτω των 200 ατόμων, τούτο επιθεωρείται από την αρμοδία Υγειονομική Υπηρεσία και αποστέλλεται έγγραφο της Υπηρεσίας αυτής, με τις διαπιστώσεις της, στην αρμοδία για τη χορήγηση της αδείας Αστυνομική Αρχή. β)Αν η αίθουσα του κέντρου διασκεδάσεως είναι χωρητικότητος άνω των 200 ατόμων, η άδεια, σύμφωνα με το άρθρ. 162 του Β.Δ. 15/17.5.1956 χορηγείται, μετά προηγουμένη γνωμοδότηση του υπό του αρθρ. 2 του Α.Ν. 445/1937 Συμβουλίου. Η σύγκληση του Συμβουλίου πραγματοποιείται μερίμνη της Διευθύνσεως Αστυνομίας, η οποία είναι αρμοδία για τη χορήγηση της αδείας. γ)Αν πρόκειται περί καταστήματος, ισχύουν τα εις το εδαφ. (α) αναφερόμενα. 4.Προκειμένου να χορηγηθεί άδεια λειτουργίας καταστήματος ή κέντρου διασκεδάσεως του άρθρ. 1 της παρούσης, θα λαμβάνονται υπόψη, από την αρμοδία Αστυνομική Αρχή και οι περί ησυχίας των πολιτών ισχύουσες διατάξεις, ως και οι συναφείς τοιαύτες του Γενικού Οικοδομικού Κανονισμού. 5.Στις αίθουσες των κέντρων διασκεδάσεως, στα οποία, σύμφωνα με τις Αγορανομικές κ.λπ. διατάξεις, προσφέρεται η ψυχαγωγία του χορού, θα πρέπει να υπάρχει ιδιαίτερος χώρος (πίστα), ο οποίος θα χρησιμοποιείται για το χορό των πελατών και την εκτέλεση του καλλιτεχνικού προγράμματος. Ο χώρος αυτός θα είναι ανάλογος του εμβαδού της αιθούσης, μη δυνάμενος να είναι μικρότερος των 3,5Χ3,5 μ., θα έχει δε κατασκευασθεί μονίμως για το σκοπό αυτόν. Φωτισμός αιθουσών Άρθρ.3.-Ο φωτισμός, φυσικός ή τεχνητός, εντός των κέντρων διασκεδάσεως και καταστημάτων θα είναι επαρκής σε όλη τη διάρκεια της λειτουργίας τους. Επαρκής θεωρείται ο φωτισμός όταν είναι τοιαύτης εντάσεως, ώστε να είναι δυνατή η απρόσκοπτη ανάγνωση εφημερίδος από άτομο κανονικής οράσεως. ΄Αδεια εργασίας Άρθρ.4.-1.Ουδείς δύναται να εργασθεί, με οποιαδήποτε ιδιότητα εργασίας, σε καταστήματα του άρθρ. 1 της παρούσης, χωρίς να είναι εφοδιασμένος με ειδική άδεια της Υποδιευθύνσεως Γενικής Ασφαλείας Θεσσαλονίκης, κατά τα οριζόμενα στο άρθρ. 4 του Π.Δ. 180/79 (Φ.Ε.Κ. 46 τ.Α΄) «περί όρων λειτουργίας καταστημάτων πωλήσεως οινοπνευματωδών ποτών και κέντρων διασκεδάσεως». 2.Οι προϋποθέσεις παραμονής και εργασίας του Αλλοδαπού προσωπικού ρυθμίζονται από την εκάστοτε ισχύουσα, περί Αλλοδαπών Νομοθεσία. (Μετά τη σελ.384,02) Σελ.384,03 Τεύχος Δ92-Σελ.129 Υποχρεώσεις Διευθυντών-Εργαζομένων Άρθρ.5.-1.Οι Διευθυντές των καταστημάτων του άρθρ. 1 της παρούσης υποχρεούνται: α)Να απαγορεύουν την είσοδο και παραμονή, εντός των καταστημάτων τους, ανηλίκων και των δύο φύλων, που δεν έχουν συμπληρώσει το 17ο έτος της ηλικίας τους, εφόσον δεν συνοδεύονται από τους γονείς ή κηδεμόνες τους. β)Να μη δέχονται, προς εργασία, οποιοδήποτε πρόσωπο, το οποίο δεν είναι εφοδιασμένο με την κατά προηγούμενο άρθρο, προβλεπομένη άδεια. γ)Να γνωστοποιούν, εντός 24 ωρών στην Υποδ/νση Γενικής Ασφαλείας Θεσσαλονίκης την πρόσληψη, τη διακοπή (προσωρινά ή μόνιμα) εργασίας, ως και την αλλαγή κατοικίας των εργαζομένων στα καταστήματά τους. δ)Να απαγορεύουν την είσοδο των μικροπωλητών και αυτών που ασχολούνται με τη διενέργεια τυχηρών παιγνίων στα καταστήματά τους. ε)Να μη περιφέρονται ή βρίσκονται έξω από τα καταστήματά τους, τόσο οι ίδιοι, όσο και το προσωπικό τους, προς άγρα πελατών. 2.Το προσωπικό που εργάζεται στα ανωτέρω καταστήματα, με οποιαδήποτε ιδιότητα, υποχρεούται να μη προβαίνει σε απρεπείς εκδηλώσεις προς τους θαμώνες. Κυρώσεις Άρθρ.6.-1.Οι παραβάτες της παρούσης, η οποία ισχύει για όλη την περιφέρεια της Διευθύνσεως Αστυνομίας Θεσσαλονίκης και από της δημοσιεύσεώς της στην Εφημερίδα της Κυβερνήσεως, διώκονται και τιμωρούνται, με κράτηση ή πρόστιμο, σύμφωνα με τις διατάξεις του άρθρ. 4 του Π.Δ. 180/1979 και των άρθρ. 414, 427 και 459 του Ποινικού Κώδικα, εφόσον από άλλη διάταξη δεν τιμωρούνται βαρύτερα. 2.Η εκτέλεση της παρούσης ανατίθεται στα όργανα της Χωροφυλακής. 3.Η υπ’ αριθ. 10/1972 Αστυνομική μας Διάταξη καταργείται. Σελ.384,04 Τεύχος Δ92-Σελ.130 